Liew Vui Keong

Yang Berhormat Datuk Liew Vui Keong () (18 Januari 1960 - 2 Oktober 2020) adalah mantan Menteri di Jabatan Perdana Menteri (Undang-Undang), semasa di bawah kerajaan Pakatan Harapan (PH) Beliau merupakan Ahli Parlimen P185, Batu Sapi dan ahli politik Malaysia dari Parti Warisan Sabah. 

Semasa beliau berada dalam kerajaan Barisan Nasional, beliau adalah Presiden Parti Liberal Demokratik (LDP), sebuah parti komponen Barisan Nasional.

Jawatan kerajaan
Pada 2 Julai 2018, beliau telah dilantik sebagai Menteri di Jabatan Perdana Menteri dalam hal ehwal undang-undang di hadapan Sultan Muhammad V.

Beliau merupakan mantan Timbalan Menteri di Jabatan Perdana Menteri Malaysia. Beliau dilantik oleh Perdana Menteri Malaysia ke-6,  Datuk Seri Mohd Najib bin Abdul Razak pada 9 April 2009 di Putrajaya. Majlis angkat sumpah jawatan dan taat setia serta sumpah simpan rahsia di hadapan Yang di-Pertuan Agong, Tuanku Mizan Zainal Abidin dijalankan di Istana Negara. Beliau juga pernah dilantik sebagai Timbalan Menteri Perdagangan Antarabangsa dan Industri I (Perdagangan Antarabangsa) di bawah menterinya, Tan Sri Muhyiddin Yassin.

Isu dan kontroversi 
Liew telah memecat 23 dari 25 anggota dewan tertinggi ketika anggota parti LDP yang menuntut dua jawatan tertinggi untuk dipertandingkan. Beliau kemudian disingkirkan dari jawatan presiden parti dan tempat teresebut digantikan oleh Setiausaha Agung parti LDP yang dipecat, Teo Chee Kang kerana tindakannya menyalahgunakan kuasa dalam usaha untuk mengukuhkan kedudukannya sebagai Presiden parti. Rayuan Liew ke Mahkamah Rayuan atas penyingkirannya dari jawatan presiden ditolak.

Kesihatan dan meninggal dunia 
Beliau meninggal dunia pada 2 Oktober 2020 di Hospital Gleanegles Kota Kinabalu selepas disahkan menghidap pneumonia. Sebelum itu, pada 12 September 2020, beliau telah menerima rawatan susulan akibat sakit tulang belakang gelincir (slip disc) di hospital yang sama.

Keputusan pilihan raya

Anugerah dan penghargaan 
 
 Panglima Gagah Darjah Kinabalu (PGDK) - Datuk (2006)

Rujukan

Pautan luar

zh:刘伟强

Ahli politik Malaysia berketurunan Cina
Orang dari Sabah
Anggota Parti Warisan Sabah
Bekas anggota Parti Liberal Demokratik
Menteri di Jabatan Perdana Menteri Malaysia (Undang-undang)
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin